สรุปหุ้นขึ้นแรง-ลงแรงมีประเด็นหนุนประจำวันนี้
สรุปหุ้นขึ้นแรง-ลงแรงมีประเด็นหนุนประจำวันนี้
9 ต.ค. 2558

“ข่าวหุ้นธุรกิจออนไลน์” ได้ทำการคัดเลือกและสรุปความเคลื่อนไหวของราคาหุ้นที่มีการเปลี่ยนแปลง ทั้งรูปแบบราคาที่มีการปรับตัวขึ้นแรงและราคาร่วงแรงในระหว่างวัน โดยมีปัจจัยพื้นฐานที่ส่งผลต่อราคาหุ้นนั้นๆ เพื่อประกอบเป็นข้อมูลให้นักลงทุนในการรับข้อมูลรวมถึงการตัดสินใจในการลงทุน
 
สำหรับหุ้นที่ขึ้นแรงประจำวันนี้ (9 ต.ค.) ได้แก่
ราคาหุ้น ราคาหุ้น ธนาคารกสิกรไทย จำกัด (มหาชน) หรือ KBANK ปิดตลาดวันนี้อยู่ที่ 184.50 บาท บวก 6.00 บาท หรือ 3.36% มูลค่าการซื้อขาย 2.77 พันล้านบาท ด้านบล.ธนชาต คาดว่า KBANK เป็นหนึ่งในหุ้นที่เป็นตัวเลือกของต่างชาติ หากต่างชาติยังกลับมาซื้อต่อเนื่อง
ราคาหุ้น บริษัท ออริจิ้น พร็อพเพอร์ตี้ จำกัด (มหาชน) หรือ ORI ปิดตลาดวันนี้ราคาอยู่ที่ 9 บาท บวก 1.30 บาท หรือ 16.88% สูงสุดที่ 9.10 บาท ต่ำสุดที่ 7.85 บาท มูลค่าซื้อขายที่ 893.83 ล้านบาท
ราคาหุ้น บริษัท ทิปโก้แอสฟัลท์ จำกัด (มหาชน) หรือ TASCO ปิดตลาดวันนี้ราคาอยู่ที่ 37.50 บาท บวก 3.50 บาท หรือ 10.29% สูงสุดที่ 37.75 บาท ต่ำสุดที่ 34.75 บาท มูลค่าซื้อขายที่ 1.18 พันล้านบาท บล.เมย์แบงก์ กิมเอ็ง (ประเทศไทย) คาดกำไร Q3/58 ทำ New High พร้อมประเมินกำไรปีนี้ที่ 5.06 พันล้านบาท (+321% จากปีก่อน)
 
สำหรับหุ้นที่ลงแรงประจำวันนี้ (9 ต.ค.) ได้แก่
ราคาหุ้น บริษัท อีเอ็มซี จำกัด (มหาชน) หรือ EMC ปิดตลาดวันนี้ อยู่ที่ 0.26 บาท ลบ 0.06 บาท หรือ 18.75% มูลค่าการซื้อขาย 61.91ล้านบาท เนื่องจากวันนี้ EMC ขึ้น XR (วันที่ไม่ได้รับสิทธิจองซื้อหุ้นเพิ่มทุน)
 
ทั้งนี้ ราคาหุ้นที่ข่าวหุ้นออนไลน์ได้ทำการสรุปมานั้น เป็นเพียงการสรุปตามความเคลื่อนไหวของราคาประจำวันที่มีการเปลี่ยนแปลง รวมทั้งมีปัจจัยพื้นฐานที่คาดว่าจะส่งผลกระทบหรือหนุนราคาหุ้นนั้นๆ เพื่อเป็นข้อมูลในการตัดสินใจ และมิได้เป็นการชี้นำ หรือเสนอแนะให้ซื้อหรือขายหลักทรัพย์ใดๆ การตัดสินใจซื้อหรือขายหลักทรัพย์ใดๆ ของผู้อ่าน ไม่ว่าจะเกิดจากการอ่านบทความในเอกสารนี้หรือไม่ก็ตาม ล้วนเป็นผลจากการใช้วิจารณญาณของผู้อ่าน
 